সাংগঠনিক সম্পাদক ও আলী আকবর ডেইল ইউনিয়ন পরিষদের সাবেক মেম্বার মহিউদ্দিন চৌধুরীকে গত ১৭ মে অবৈধভাবে আটক করে মারধরের অভিযোগে পরদিন কুতুবদিয়া উপজেলা সিনিয়র জুডিশিয়াল ম্যাজিষ্ট্রেট আদালতে এসআই শাহনেওয়াজের বিরুদ্ধে মামলা দায়ের করা হয় (সিআর মামলা নং ৭১/১১)। মামলার বাদী হন ভূক্তভোগী যুবলীগ নেতা মহিউদ্দিন  মেম্বার। ওই মামলার প্রেক্ষিতে আদালত আজ বুধবার হাজির হওয়ার জন্য উক্ত এসআইর বিরুদ্ধে সমন জারি করেন। কিন্তু আজ নির্ধারিত সময়ে আদালতে হাজির না হওয়ায় আদালত তার বিরুদ্ধে গ্রেফতারী পরোয়ানা জারি করেন। বাদির পক্ষের আইনজীবী মোহাম্মদ আইযুব হোছাইন জানান, বাদি মহিউদ্দিনের জখমী সনদ ও শারীরিক নির্যাতনের চিহ্ন দেখে বিচারিক হাকিম ১৮ মে এসআই শাহনেওয়াজকে ১৫ জুন সশরীরে আদালতে হাজির হওয়ার জন্য সমন দিয়েছিলেন। কিন্তু এসআই শাহনেওয়াজ আজ ১৫ জুন আদালতে হাজির না হয়ে আদালতের আদেশ অমান্য করায় তার বিরুদ্ধে গ্রেফতারী পরোয়ারা জারি করা হয়। আহমদ  গিয়াস, কক্সবাজার প্রতিনিধি॥ ১৫ জুন ২০১১